|  |  |
| --- | --- |
|  | PATVIRTINTA Rokiškio rajono savivaldybės tarybos 2022 m. gruodžio 23 d. sprendimu Nr. TS- |

**RELIGINĖS PASKIRTIES PASTATŲ RESTAURAVIMO IR REMONTO DALINIO FINANSAVIMO IŠ ROKIŠKIO RAJONO SAVIVALDYBĖS BIUDŽETO LĖŠŲ TVARKOS APRAŠAS**

**I SKYRIUS**

**BENDROSIOS NUOSTATOS**

 1. Religinės paskirties pastatų restauravimo ir remonto dalinio finansavimo iš Rokiškio rajono savivaldybės (toliau – Savivaldybė) biudžeto lėšų tvarkos aprašas (toliau – Aprašas) nustato biudžeto lėšų paskirstymo religinėms parapijoms tvarką: paraiškų (priedas) pateikimą, jų svarstymą ir vertinimą, lėšų skyrimą ir atsiskaitymą už gautas lėšas.

2. Religinės paskirties pastatų restauravimo ir remonto dalinio finansavimo tvarkos tikslas – prisidėti prie religinių pastatų išsaugojimo jų būklės gerinimo, kai numatyta atlikti restauravimo, remonto darbus.

3. Savivaldybės biudžeto lėšos skiriamos tik religinėms parapijos, įregistruotoms juridinių asmenų registre, veikiančioms pagal Lietuvos Respublikoje nustatytą tvarką ir registruotoms Rokiškio rajono savivaldybės teritorijoje.

4. Religinės parapijos gali teikti paraišką, prašyti lėšų ir religinės paskirties pastatams, kurie nėra įrašyti į Lietuvos Respublikos kultūros vertybių registrą.

5. Lėšos šiems darbams, savivaldybės biudžete numatytos ir skiriamos pagal Savivaldybės strateginio veiklos plano programą ,,Rajono infrastruktūros objektų priežiūra, plėtra ir modernizavimas (05). Lėšas administruoja Architektūros ir paveldosaugos skyrius (toliau – Skyrius).

**II SKYRIUS**

**PARAIŠKŲ TEIKIMAS**

 6. Paraiškų priėmimas skelbiamas I pusmetį, savivaldybės administracijos tinklapyje [www.rokiskis.lt](http://www.rokiskis.lt).

7. Paraiška turi būti užpildyta ir pateikiama elektroniniu būdu arba tiesiogiai, paraiška užpildoma kaip nurodyta priede ir pasirašyta pateikiama adresu: Respublikos g.94, Rokiškio m. arba el. paštu savivaldybe@post.rokiskis.lt.

8. Paraiškų priėmimo trukmė yra 30 kalendorinių dienų nuo paskelbimo savivaldybės tinklapyje.

9. Paraiškų atrankos prioritetai:

9.1. pastatams ir jų priklausiniams kurie įregistruoti Kultūros vertybių registre;

9.2. papildomus finansavimo šaltinius turintiems pareiškėjams (prie papildomų finansavimo šaltinių priskiriamos ir religinės bendruomenės lėšos);

9.3. apsaugos sistemoms įrengti.

**III SKYRIUS**

**PARAIŠKŲ VERTINIMAS**

10.Administracijos direktoriaus įsakymu sudaroma Rokiškio rajono savivaldybės religinės paskirties pastatų restauravimo ir remonto dalinio finansavimo paraiškų vertinimo komisija, susidedanti iš savivaldybės administracijos darbuotojų (toliau – komisija).

11. Komisijos darbo tvarką reglamentuoja komisijos darbo reglamentas, kurį įsakymu tvirtina administracijos direktorius.

12. Komisija įvertina paraiškas, atsižvelgdama į 9 punkte minėtus prioritetus, ir per 30 kalendorinių dienų (nuo paskutinės paraiškų teikimo datos) paskirsto savivaldybės biudžeto programoje ,,Rajono infrastruktūros objektų priežiūra, plėtra ir modernizavimas“ religiniams pastatams remontuoti numatytas lėšas bei teikia administracijos direktoriui rekomendacijas, pasiūlymus dėl religinės paskirties pastatų restauravimo ir remonto darbų dalinio finansavimo.

**IV SKYRIUS**

**FINANSAVIMO SKYRIMAS**

13. Rokiškio rajono savivaldybės administracijos direktoriaus įsakymu vienai ar kelioms religinėms parapijoms skiriama konkreti lėšų suma pagal gautą paraišką (paskirstant lėšų sumą numatytą savivaldybės biudžeto eilutėje).

14. Su religine parapija sudaroma savivaldybės biudžeto lėšų naudojimo sutartis (forma patvirtinta Rokiškio rajono savivaldybės administracijos direktoriaus įsakymu ).

15. Rokiškio rajono savivaldybės administracijos centralizuotos buhalterinės apskaitos skyrius lėšas religinės paskirties pastatų restauravimo ir remonto darbams įgyvendinti perveda religinei parapijai sutartyje nustatytais terminais ir tvarka.

**V SKYRIUS**

**ATSAKOMYBĖ IR KONTROLĖ**

16. Religinė parapija, vykdydama sutartinius įsipareigojimus, religinės paskirties pastatų restauravimo ir remonto darbus, užtikrina lėšų, skirtų ir savivaldybės biudžeto, panaudojimą pagal tikslinę paskirtį ir, jeigu lieka nepanaudotų lėšų, grąžina Rokiškio rajono savivaldybei iki einamųjų metų gruodžio 15 d.

17. Religinė parapija sutartyje nustatytais terminais Centralizuotos buhalterinės apskaitos skyriui pateikia biudžeto išlaidų ataskaitą kaip numato pasirašyta sutartis.

18. Už lėšų panaudojimo teisėtumą atsako religinė parapija.

19. Paraiškų finansinė ir veiklos kontrolė atliekama Lietuvos Respublikos įstatymų ir kitų teisės aktų nustatyta tvarka.

**VI SKYRIUS**

**BAIGIAMOSIOS NUOSTATOS**

20. Informacija apie religinės paskirties pastatų restauravimo ir remonto dalinio finansavimo paraiškas skelbiama Savivaldybės interneto svetainėje.

21. Šis Aprašas gali būti keičiamas, papildomas ar naikinamas Rokiškio rajono savivaldybės tarybos sprendimu.

|  |
| --- |
|  |

|  |  |
| --- | --- |
|   | Religinės paskirties pastatų restauravimo ir remonto dalinio finansavimo iš Rokiškio rajono savivaldybės biudžeto lėšų tvarkos aprašo priedas  |

Rokiškio rajono savivaldybės administracijai

**PARAIŠKA**

\_\_\_\_\_\_\_\_\_\_\_\_\_\_\_

(data)

**I. PAREIŠKĖJO DUOMENYS**

|  |  |
| --- | --- |
| Parapijos pavadinimas, kodas juridinių asmenų registre  |  |
| Adresas |  |
| Kontaktinio asmens telefonas, el. paštas |  |
| Banko pavadinimas, kodas, atsiskaitomosios sąskaitos Nr. |  |

**II. DARBŲ APRAŠYMAS**

|  |  |
| --- | --- |
| Darbų aprašymas |  |
| Siekiami rezultatai, aktualumas |  |
| Vykdymo laikotarpis  |  |
| Darbų vykdytojas, partneriai (jei yra) |  |

**III. PRAŠOMOS LĖŠOS IŠ SAVIVALDYBĖS**

|  |  |  |
| --- | --- | --- |
| Eil. Nr. | Išlaidų pavadinimas  | Iš savivaldybės prašoma suma (Eur) |
| 1. |  |  |
| .... |  |  |
|  | Iš viso: |  |

Kartu su paraiška pateikiamos:

1. juridinio asmens registracijos pažymėjimo kopija;
2. nekilnojamojo turto registro išrašo kopija;
3. Kultūros paveldo departamento prie Kultūros ministerijos Panevėžio-Utenos teritorinio skyriaus pritarimo rašto dėl darbų kopija (jei kultūros vertybė);

4) sutarčių, raštų kopijos (partneriai, rėmėjai ir kt.).

Tvirtinu, kad paraiškoje pateikta informacija yra tiksli ir teisinga.

Pareiškėjas A.V. \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)